**ԱՄՓՈՓԱԹԵՐԹ**

**«ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՈՒՍՈՒՑՉԻ ՀԵՐԹԱԿԱՆ ԱՏԵՍՏԱՎՈՐՄԱՆ ԿԱՐԳԸ  ՀԱՍՏԱՏԵԼՈՒ ԵՎ ՏԱՐԱԾՔԱՅԻՆ ՀԱՆՁՆԱԺՈՂՈՎՆԵՐԻ ՍՏԵՂԾՄԱՆ ԵՎ ԳՈՐԾՈՒՆԵՈՒԹՅԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **Կրթության տեսչական մարմին** |  | 01/05.1/954-2022  24.11.2022 |
| Հանրակրթական ուսումնական հաստատության ուսուցչի հերթական ատեստավորման կարգի **Հավելված № 1-ի՝**   1. **1-ին կետից** հանել «պետական» բառը, «այսուհետ» բառից հետո «ատեստավորման» բառը փոխարինել «ատեստավորում» բառով։ |  | Ընդունվել է: |
| 1. **6-րդ կետը՝** «Տնօրենը»բառից առաջ լրացնել «Ուսումնական հաստատության» բառերով, «մինչև ուսուցչի» բառերից հետո հանել «հաջորդ» բառը։ |  | Ընդունվել է մասնակի: Կետը խմբագրվել է: |
| 1. **7-րդ կետից** հանել «հանրակրթական» և «, սույն կարգի» բառերը և կետադրական նշանը։ |  | Ընդունվել է: |
| 1. **8-րդ կետում** «լիազոր մարմնի» բառերը փոխարինել «տարածքային կառավարման մարմնի, Երևան քաղաքում` Երևանի քաղաքապետարանի (այսուհետ` լիազոր մարմին)» բառերով։ |  | Ընդունվել է: |
| 1. **9-րդ կետը** շարադրել նոր խմբագրությամբ՝ հետևյալ բովանդակությամբ․ «Լիազոր մարմինը ատեստավորումից առնվազն 5 աշխատանքային օր առաջ ուսումնական հաստատության տնօրենին տեղեկացնում է ատեստավորման ենթակա ուսուցչի ատեստավորման օրվա, ժամի և վայրի մասին։ Տնօրենն այդ տվյալներն ուսուցչին տեղեկացնում է լիազոր մարմնի կողմից ծանուցումը ստանալուց հետո՝ ոչ ուշ, քան հաջորդ աշխատանքային օրը»։ |  | Ընդունվել է: |
| 1. **10-րդ կետում** «նկատված անորոշությունների» բառերը փոխարինել «հայտնաբերված անճշտությունների» բառերով։ |  | Ընդունվել է: |
| 1. **11-րդ կետում** «ձայների մեծամասնությամբ» բառերը փոխարինել «քվեարկությանը մասնակցած անդամների կեսից ավելի կողմ ձայներով» բառերով։ |  | Ընդունվել է: |
| 1. **13-րդ կետում** «կրթության պետական կառավարման մարմինը» բառերից հետո լրացնել «(այսուհետ՝ նախարարություն)» բառերով։ |  | Ընդունվել է: |
| 1. **15-րդ կետում** «կրծիք»բառի վրիպակն ուղղել, «թերթիկին» բառը փոխարինել «թերթին» բառով։ |  | Ընդունվել է: |
| 1. **16-րդ կետում** «հիմնավորումներով» բառը փոխարինել «ատեստավորման թերթով, հատուկ կարծիքով (առկայության դեպքում)» բառերով, «ընթցքում»բառի վրիպակն ուղղել։ |  | Ընդունվել է: |
| 1. **17-րդ կետը՝** «որոշումը» բառից հետո լրացնել «համապատասխան ուսումնական հաստատություն ներկայացվելուց հետո հինգ աշխատանքային օրվա ընթացքում» բառերով, «նախարարություն» բառը փոխարինել «Հայաստանի Հանրապետության կրթության տեսչական մարմին (այսուհետ՝ տեսչական մարմին)» բառերով։ |  | Ընդունվել է: |
| 1. **18-րդ կետում** «նախարարություն» բառը փոխարինել «տեսչական մարմին» բառերով, «նախարարի» բառը փոխարինել «տեսչական մարմնի ղեկավարի» բառերով, հրամանով բառից հետո լրացնել «հինգ աշխատանքային օրվա ընթացքում» բառերով։ |  | Ընդունվել է: |
| 1. **19-րդ կետում** «նախարարություն» բառը փոխարինել «տեսչական մարմին» բառերով։ |  | Ընդունվել է: |
| 1. **19-րդ կետի 1-ին ենթակետում, 20-րդ և 21-րդ կետերում** «նախարար» բառը փոխարինել «տեսչական մարմնի ղեկավար» բառերով։ |  | Ընդունվել է: |
| Տարածքային հանձնաժողովների ստեղծման և գործունեության կարգի **Հավելված № 2-ի՝**   1. **1-ին կետից** հանել «պետական» բառը, «հանրակրթական ուսումնական հաստատության» բառերից հետո լրացնել «(այսուհետ՝ ուսումնական հաստատություն)» բառերով։ |  | Ընդունվել է: |
| 1. **2-րդ կետից** հանել «Հանրակրթական» բառը, «կարգերով» բառը փոխարինել «կարգով» բառով։ |  | Ընդունվել է: |
| 1. **3-րդ կետից** հանել «հանրակրթական» բառը։ |  | Ընդունվել է: |
| 1. **4-րդ կետից** հանել «համապատասխան» բառը։ |  | Ընդունվել է: |
| 1. **8-րդ կետը** շարադրել նոր խմբագրությամբ՝ հետևյալ բովանդակությամբ․ «Ատեստավորման հանձնաժողովների կազմում կարող են ընդգրկվել հանրակրթական ուսումնական հաստատությունների մանկավարժներ, լիազոր մարմնի, տեղական ինքնակառավարման մարմնի, Երևանի քաղաքապետարանի կողմից առաջադրման դեպքում՝ համապատասխան վարչական շրջանի կրթության ոլորտի և նախարարության մասնագետներ։»։ |  | Ընդունվել է: |
| 1. **16-րդ կետում** «հանձնաժողով»բառը փոխարինել «հանձնաժողովի» բառով, 1-ին և 3-րդ ենթակետերից հանել «տվյալ» բառը։ |  | Ընդունվել է: |
| 1. **17-րդ կետի 1-ին ենթակետից** հանել «տվյալ» բառը։ |  | Ընդունվել է: |
| **Երևանի քաղաքապետարան** |  | 01/131518-22  24.11.2022 |
| 1. «Հանրակրթական ուսումնական հաստատության ուսուցչի հերթական ատեստավորման կարգը  հաստատելու և տարածքային հանձնաժողովների ստեղծման և գործունեության կարգը սահմանելու մասին» ՀՀ կառավարության որոշման նախագծի վերաբերյալ առաջարկվում է նախագծի N 1 հավելվածի 12-րդ կետով սահմանված դրույթը ներառել նույն հավելվածի 3-րդ բաժնում: |  | Չի ընդունվել:  Դրույթը ներառված է ատեստավորման իրականացման բաժնում, իսկ 3-րդ բաժինը բողոքարկմանն է վերաբերում, որտեղ նպատակահարմար չէ ներառել նշված դրույթը: |
| 1. «ՀՀ կառավարության 2011 թվականի նոյեմբերի 10-ի N 1745-Ն որոշումն ուժը կորցրած ճանաչելու մասին» ՀՀ կառավարության որոշման նախագծի վերաբերյալ առաջակություններ և դիտողություններ չկան: |  |  |
| **ՀՀ տարածքային կառավարման և ենթակառուցվածքների նախարարություն** |  | ԳՍ/15.2/31955-2022  25.11.2022 |
| 1. Նախագծի հավելված N 1-ի 6-րդ կետում՝ «6. Տնօրենը, մինչև մայիսի 1-ը կրթության կառավարման տեղեկատվական համակարգում տվյալ տարվա ատեստավորման ենթակա ուսուցիչների անձնական գործերում, կատարում է «ենթակա է ատեստավորման» նշում և ներբեռնում անհրաժեշտ փաստաթղթերը, որոնք համակարգում պահվում են մինչև ուսուցչի հաջորդ ատեստավորումը:» Սակայն հասկանալի չէ, թե որ ժամանակահատվածի մասին է խոսքը, այսինքն, որ թվականի կամ տարվա մինչև մայիսի 1-ը տնօրենը պետք է կատարի տվյալ կետում նշված գործողությունները։ Հաշվի առնելով վերոգրյալը՝ առաջարկում ենք կետը խմբագրել։ |  | Ընդունվել է: |
| 1. Առաջարկում ենք Նախագծի հավելված N 1-ի 9-րդ կետը շարադրել հետևյալ խմբագրությամբ․   «9․ ՀՀ ԿԳՄՍ նախարարի՝ ատեստավորման գործընթացը սկսելու մասին համապատասխան հրամանից հետո, 5 աշխատանքային օրվա ընթացքում Լիազոր մարմինը հանրակրթական ուսումնական հաստատության տնօրենի միջոցով ատեստավորման ենթակա ուսուցչին տեղեկացնում է ատեստավորման օրվա, ժամի և վայրի մասին։»։ |  | Չի ընդունվել:  Առաջարկով ներկայացված դրույթի կարգավորումներն որոշակի չեն: Միաժամանակ, հարկ է նշել, որ նշված կետը շարադրվել է նոր խմբագրությամբ: |
| 1. Նախագծի հավելված N 2-ի 4-րդ կետում՝ «Ատեստավորման հանձնաժողովները երեք տարի ժամկետով և հասարակական հիմունքներով գործող մարմիններ են, որոնց անհատական կազմը, ինչպես նաև նախագահը և քարտուղարը հաստատվում են Հայաստանի Հանրապետության կրթության, գիտության, մշակույթի և սպորտի նախարարի (այսուհետ` նախարար) համապատասխան հրամանով:»։ Նշվում է, որ «նախագահը և քարտուղարը հաստատվում են Հայաստանի Հանրապետության կրթության, գիտության, մշակույթի և սպորտի նախարարի (այսուհետ` նախարար) համապատասխան հրամանով»։ Առաջարկում ենք խմբագրել վերոնշյալ նախադասությունը, քանի որ նախագահը և քարտուղարը չեն կարող հաստատվել նախարարի հրամանով։ |  | Չի ընդունվել:  Ներկայացված առաջարկությունն ամբողջական չէ և չի նշվում, թե ինչպես պետք է նշանակվեն կամ ընտրվեն հանձնաժողովի նախագահը և քարտուղարը: |
| 1. Նախագծի հավելված N 2-ի 10-րդ կետում նշվում է, որ ատեստավորման հանձնաժողովները կազմվում են նախարարի երեք և լիազոր մարմնի երկու ներկայացուցիչներից: Առաջարկում ենք հստակեցնել տվյալ կետը, մասնավորապես՝ նշել խոսքը նախարարի թե նախարարության երեք ներկայացուցիչների մասին է։ |  | Չի ընդունվել:  Հստակեցման անհրաժեշտություն չկա, քանի որ հանձնաժողովում ընդգրկվում են նախարարի ներկայացուցիչներ, որոնք կարող են լինել նաև այլ կառույցներից: |
| 1. «Հայաստանի Հանրապետության կառավարության 2011 թվականի նոյեմբերի 10-ի N 1745-Ն որոշումն ուժը կորցրած ճանաչելու մասին» Հայաuտանի Հանրապետության կառավարության որոշման նախագծի վերաբերյալ առաջարկություններ չկան։ |  |  |
| **ՀՀ արդարադատության նախարարություն** |  | /27.2/55855-2022  14.12.2022 |
| 1. «Հանրակրթական ուսումնական հատատության ուսուցչի հերթական ատեստավորման կարգը հաստատելու և տարածքային հանձնաժողովների ստեղծման և գործունեության կարգը սահմանելու մասին» ՀՀ կառավարության որոշման նախագծի 1-ին կետով հաստատված հավելվածի (այսուհետ՝ Հավելված) 12-րդ կետի համաձայն՝ *յուրաքանչյուր ուսուցչի վերաբերյալ ատեստավորման հանձնաժողովն անհատական քվեարկության միջոցով, քվեարկությանը մասնակցած անդամների կեսից ավելի կողմ ձայներով, ընդունում է օրենքով սահմանված որոշումներից մեկը:*   Այս առումով հայտնում ենք, որ անհրաժեշտ է որոշակիացնել թե կոնկրետ որ **օրենքով** և **ինչ որոշումներ** է ընդունվելու հանձնաժողովի կողմից: |  | Ընդունվել է: |
| 1. Հավելվածի 18-րդ կետով սահմանվում է, որ *ատեստավորման հանձնաժողովի որոշումը համապատասխան ուսումնական հաստատություն ներկայացվելուց հետո հինգ աշխատանքային օրվա ընթացքում* ***կարող է բողոքարկվել******օրենքով սահմանված կարգով` Հայաստանի Հանրապետության կրթության տեսչական մարմին (այսուհետ՝ տեսչական մարմին), կամ դատական կարգով:***   Հավելվածի 21-րդ կետի համաձայն՝ *բողոքարկման հանձնաժողովը 3 աշխատանքային օրվա ընթացքում ուսումնասիրում է ներկայացված փաստաթղթերը, կազմում համապատասխան եզրակացություն և ներկայացնում տեսչական մարմնի ղեկավարին:*  Նույն Հավելվածի 22-րդ կետի համաձայն՝ բողոքարկման հանձնաժողովի եզրակացության հիման վրա տեսչական մարմնի ղեկավարը՝ ատեստավորման հանձնաժողովին ներկայացնում է **առաջարկություն**՝ տվյալ ուսուցչի զբաղեցրած պաշտոնին համապատասխանության հարցը կրկնակի վերանայելու կամ որոշումն անփոփոխ թողնելու վերաբերյալ:  Այս առումով հարկ է անդրադառնալ հետևյալ իրավակարգավորումներին.  Վարչական դատավարության օրենսգրքի 66-րդ հոդվածի 1-ին մասի համաձայն՝ վիճարկման հայցով հայցվորը կարող է պահանջել ամբողջությամբ կամ մասնակիորեն վերացնել միջամտող **վարչական ակտը** (ներառյալ՝ զուգորդվող վարչական ակտի միջամտող դրույթները):  Նույն հոդվածի 2-րդ մասի համաձայն՝ եթե մինչև վարչական հայց ներկայացնելը միջամտող վարչական ակտը բողոքարկվել է վարչական կարգով, ապա հայցը ներառում է նաև վ**արչական բողոքի վերաբերյալ կայացված միջամտող վարչական ակտի վիճարկման պահանջ**:  Վերը նշվածից բխում է, որ վարչական ակտի՝ վերադասության կարգով բողոքարկման արդյունքում կայացվում է **որոշում**, որը, որպես վարչական ակտ, կարող է բողոքարկվել դատական կարգով:  Նկատի ունենալով վերոգրյալը՝ հայտնում ենք, որ անհրաժեշտ է Հավելվածի 22-րդ կետը վերանայել՝ նախատեսելով, որ բողոքարկման արդյունքում կայացվում է **որոշում,** ոչ թե առաջարկություն: |  | Ընդունվել է: |
| 1. «Հայաստանի Հանրապետության կառավարության 2011 թվականի նոյեմբերի 10-ի N 1745-Ն որոշումն ուժը կորցրած ճանաչելու մասին» ՀՀ կառավարության որոշման նախագծի վերաբերյալ դիտողություններ և առարկություններ չունենք: |  |  |
| **Վարչապետի աշխատակազմի սոցիալական հարցերի վարչություն** |  | 02/11/1654-2023  20.01.2023 |
| 1. Նախագծի նախաբանում, որպես լիազորող նորմ, հիշատակվում է «Հանրակրթության մասին» օրենքի (այսուհետ՝ օրենք) 29-րդ հոդվածի 1-ին մասի 13-րդ կետը, որի համաձայն՝ կառավարությունը «սահմանում է ուսուցիչների ատեստավորման և որակավորման տարակարգերի շնորհման, տարածքային և հանրապետական հանձնաժողովների ստեղծման և գործունեության կարգերը», սակայն նախագծի բովանդակությունը.մասամբ է համապատասխանում օրենքի տրամաբանությանը, քանի որ պարունակում է ատեստավորման միայն տարածքային հանձնաժողովների ստեղծման և գործունեության վերաբերյալ կարգավորումներ: Եթե օրենքի վերոհիշյալ կարգավորման մեջ հանրապետական հանձնաժողովի իմաստով նկատի է առնվել ուսուցիչների որակավորման տարակարգերի շնորհման հանրապետական հանձնաժողովը, ապա այդ պարագայում հասկանալի չէ, թե ինչու է օրենքի 29-րդ հոդվածի 1-ին մասի 12.2)-րդ կետով նախատեսվել ուսուցչի տարակարգի շնորհման հանրապետական հանձնաժողովի ձևավորման և գործունեության առանձին [կարգ](https://www.arlis.am/DocumentView.aspx?docid=168922)ի սահմանում: |  | Չի ընդունվել:  «Հանրակրթության մասին» օրենքում կատարվել են փոփոխություններ, որոնք Ազգային ժողովի կողմից 2-րդ ընթերցմամբ և ամբողջությամբ ընդունվել են: Փոփոխություններով նախատեսված է նաև օրենքի 29-րդ հոդվածի 1-ին մասի 13-րդ կետը շարադրել նոր խմբագրությամբ, համաձայն որի՝ ՀՀ կառավարությունը «սահմանում է ուսուցիչների ատեստավորման տարածքային հանձնաժողովների ստեղծման և գործունեության կարգը»: |
| 2. Նախագծի N 1 հավելվածում՝  1) խնդրահարույց է հանրակրթական ուսումնական հաստատության ուսուցչի հերթական ատեստավորման կարգի կառուցվածքը, քանի որ դրա 3-րդ բաժինը (ԱՏԵՍՏԱՎՈՐՄԱՆ ԱՐԴՅՈՒՆՔՆԵՐԻ ԱՄՓՈՓՈՒՄ ԵՎ ԲՈՂՈՔԱՐԿՈՒՄ) բովանդակային առումով 2-րդ բաժնի (ԱՏԵՍՏԱՎՈՐՄԱՆ ԻՐԱԿԱՆԱՑՈՒՄԸ) մաս է կազմում, հետևաբար նման տարանջատումը հիմնավորված չէ, |  | Ընդունվել է մասնակի: Խմբագրվել է:  2-րդ բաժնով սահմանվում է ատեստավորման իրականացման և ամփոփման բուն գործընթացը, իսկ 3-րդ բաժնով՝ գործընթացից հետո արդյունքների բողոքարկումը:  Կարծում ենք, որ նման տարանջատումն ավելի հստակություն է ապահովում կարգով սահմանված գործընթացների համար: |
| 2) 3-րդ կետն անհրաժեշտ է խմբագրել՝ բացառելով նախադասության 2-րդ մասը, քանի որ այն՝  ա. վերաբերում է ուսուցչի վերապատրաստման գործընթացին, ինչն այլ իրավական ակտի կարգավորման առարկա է,  բ. նախագծում չի պարզաբանվում «վերապատրաստման բաղադրիչների նվազագույն չափաքանակ» հասկացության իրավական բովանդակությունը, |  | Ընդունվել է: Կետը խմբագրվել է: |
| 3) 4-րդ կետում բավարար հստակություն ապահովելու համար անհրաժեշտ է ներառել նախարարություն կողմից սահմանված` ուսուցչի ատեստավորմանը ներկայացվող փաստաթղթերի ցանկը, |  | Ընդունվել է: Նախագիծը լրացվել է նոր կետով, որով սահմանվել է անհրաժեշտ փաստաթղթերի ցանկը: |
| 4) 12-րդ և N 2 հավելվածի 15-րդ կետերից անհրաժեշտ է հանել «քվեարկությանը մասնակցած» բառերը, քանի որ N 2 հավելվածի 14-րդ կետի համաձայն՝ ատեստավորման հանձնաժողովների նիստերն իրավազոր են եթե նիստերին մասնակցում են հանձնաժողովի 5 անդամներից առնվազն չորսը, այսինքն որոշումները ցանկացած պարագայում կարող են ընդունվել հանձնաժողովի առնվազն 3 անդամների, այլ ոչ թե քվեարկությանը մասնակցածների կեսից ավելի կողմ ձայներով, |  | Ընդունվել է: |
| 5) 14-րդ կետը կրթության պետական կառավարման լիազոր մարմնի համար նախատեսում է ատեստավորման թերթի ձևը սահմանելու իրավասություն, սակայն «Հանրակրթության մասին» օրենքում նման լիազորող նորմ առկա չէ, |  | Ընդունվել է: Կետը խմբագրվել է: |
| 6) 17-րդ կետում անհրաժեշտ է նախատեսել ուսումնական հաստատության կողմից ուսուցչին ատեստավորման արդյունքների մասին պատշաճ կերպով ծանուցելու վերաբերյալ կարգավորում, |  | Ընդունվել է: |
| 7) 18-22-րդ կետերով առաջարկվող` ատեստավորման արդյունքների բողոքարկման մեխանիզմն ընդունելի չէ, քանի որ վարչական վարույթի տրամաբանությամբ կրթության տեսչական մարմինը չի կարող դիտարկվել որպես ատեստավորման հանձնաժողովի վերադաս մարմին: Առաջարկում ենք այդ գործառույթը վերապահել կրթության պետական կառավարման լիազորված մարմնին: |  | Չի ընդունվել:  Հաշվի առնելով այն հանգամանքը, որ կրթության ոլորտը կարգավորող մի շարք իրավական ակտերով կրթության պետական կառավարման լիազորված մարմնի և լիազոր մարմինների կողմից իրականացվող գործողությունների նկատմամբ անհամաձայնության դեպքում այդ գործողությունների իրավաչափության վերաբերյալ ուսումնասիրությունը և որոշման կայացումը վերապահվել է կրթության տեսչական մարմնին, քանի որ վերջինս կրթության ոլորտում վերահսկողություն իրականացնող ՀՀ կառավարությանը ենթակա մարմին է:  Հարկ է նշել, որ նախագծով սահմանված ատեստավորման արդյունքների բողոքարկման մեխանիզմով նվազագույնի են հասցվում բոլոր հնարավոր ռիսկերը, այդ թվում՝ շահերի բախման: |
| 3. Նախագծի N 2 հավելվածում՝  1) 4-րդ կետում «ինչպես նաև» բառերն անհրաժեշտ է փոխարինել «այդ թվում`» բառերով, այլապես առկա ձևակերպումից հետևում է, որ հանձնաժողովի նախագահը և քարտուղարը հանձնաժողովի անհատական կազմից դուրս են, |  | Ընդունվել է: |
| 2) 9-րդ կետում պարզաբանման ենթակա է, թե ինչ «ատեստավորման հանձնաժողովների անդամների թեկնածուների ամբողջական անվանացանկի» մասին է խոսքը, |  | Ընդունվել է: Նախագծից 9-րդ կետը հանվել է: |
| 3) 17-րդ կետում առաջարկում ենք հանձնաժողովի նախագահի հանձնարարությամբ նիստը վարելու լիազորություն նախատեսել հանձնաժողովի քարտուղարի համար, |  | Ընդունվել է: |
| 4) 19-րդ կետում հասկանալի չէ, թե ինչ իրավական հետևանք է ունենալու նախարարին ներկայացված՝ հանձնաժողովի անդամին հանձնաժողովից հեռացնելու միջնորդությունը: |  | Ընդունվել է: Նախագիծը լրացվել է նոր կետով: |
| 4. Լրամշակման ենթակա է նախագծի հիմնավորումը: |  | Ընդունվել է ի գիտություն: |
| **Վարչապետի աշխատակազմի իրավաբանական վարչություն** |  | 02/11/1654-2023  20.01.2023 |
| 1. Նախագծի 1-ին հավելվածի 6-րդ կետի համաձայն՝ ուսումնական հաստատության տնօրենը կրթության կառավարման տեղեկատվական համակարգում ներբեռնում է *անհրաժեշտ փաստաթղթերը*: Մինչդեռ որոշակիացված չէ՝ ինչ փաստաթղթերի մասին է խոսքը: Ինչ վերաբերում է ՀՀ ԿԳՄՍ նախարարի 2021 թվականի մայիսի 12-ի N 733-Ա/2 հրամանով հաստատված փաստաթղթերի ցանկին, ապա հարկ է նշել, որ վերջինիս ընդունման հիմքում ընկած նորմը գործող Հանրակրթության մասին օրենքում բացակայում է: |  | Ընդունվել է: |
| 1. Նախագծի վերնագիրը բովանդակային առումով չծանրաբեռնելու նպատակով, առաջարկում ենք նախագծի վերնագրում չարտացոլել գործող որոշումը ուժը կորցրած ճանաչելու մասին դրույթը, հաշվի առնելով այն հանգամանքը, որ այդպիսի դրույթ առկա է որոշման նախագծի 3-րդ կետով: Հաշվի առնելով նաև այն հանգամանքը, որ «Նորմատիվ իրավական ակտերի մասին» ՀՀ օրենքի 12-րդ հոդվածով համանման պահանջ նախատեսված չէ: |  | Ընդունվել է: |